ইবনে ফারিস

**ইবনে ফারিস** ( : ; মৃ. রায়, ইরান ৩৯৫ হি./ ১০০৪ খ্রি.) ছিলেন একজন ফার্সি  ভাষাবিদ, লেখক, ধর্মীয় পণ্ডিত, ভাষাতত্ত্ববিদ ও অভিধানকার। তিনি *আল-রাজি* উপাধি ছাড়াও *আল-শাফি'ঈ*, *আল-মালিকি*, *আল-লুগাবি* (ভাষাবিদ), আল- নাহবি (ব্যাকরণবিদ), আল-কাযবিনি ('কাযবিন অধিবাসী) ও (সম্ভবত ভুলভাবে) আল-জাহরাবি ('আল-জাহরা' থেকে') উপাধিতে পরিচিত ছিলেন।  তিনি আরবি শব্দগুলোকে বর্ণানুক্রমিকভাবে সাজিয়ে দুটি প্রাচীন অভিধান সংকলনের জন্য পরিচিত। তিনি প্রধানত ইরানের রায় নগরের সঙ্গে সংশ্লিষ্ট ছিলেন। শুরুতে তিনি শাফিঈ মাজহাবের অনুসারী হলেও পরবর্তীতে মালিকি মাজহাবে পরিবর্তিত হন। 

## জীবনী
যদিও কিছু সূত্রে ইবনে ফারিসের জন্মের সুনির্দিষ্ট তারিখ ও স্থান উল্লেখ রয়েছে, তবে আধুনিক পণ্ডিতরা এই সিদ্ধান্তে উপনীত হয়েছেন যে, এটি নির্ভুলভাবে জানা সম্ভব নয়। এই ব্যাপারে প্রসিদ্ধ বর্ণনা হলো, তিনি ৩২৯ হিজরি/৯৪১ সালে ইরানের আল-জাহরা জেলার কুরসুফে জন্মগ্রহণ করেন। তাঁর পিতা ছিলেন ফারেস ইবনে যাকারিয়া, যিনি সম্ভবত একজন ফকিহ ছিলেন। তিনি ইবনে ফারিসকে ইবনুল সিক্কিতের *কিতাব* *আল-মানতিক* শিক্ষা দেন। 

ইবনে ফারিস কাযবিনে পড়াশোনা করেন এবং সেখানে তার প্রসিদ্ধ শিক্ষকদের মধ্যে ছিলেন আলি ইবনে ইব্রাহিম আল-কাত্তান (মৃ. ৩৪৫/৯৫৬)। তিনি বাগদাদের জানজান ( আবু বকর আহমাদ ইবনুল খতিবের সাথে পরিচিত হওয়ার পর) এবং ও হজ্জ পালনের সময় মক্কাতেও পড়াশোনা করেন। 

তার পরিবারের উৎপত্তি বা সামাজিক অবস্থান সম্পর্কে খুব কমই জানা যায়। তার নিজের বর্ণনা অনুসারে, তার বাবা একজন শিক্ষিত ব্যক্তি ছিলেন এবং তিনি সম্ভবত হামাদান শহরে বেড়ে ওঠেন। সেখানে তিনি একজন পণ্ডিত ও লেখক হিসেবে ব্যাপক খ্যাতি অর্জন করেন। হামাদানে তিনি অনেক আলেমের সাথে পরিচিত হন, যাদের মধ্যে একজন ছিলেন আল-হামাদানী, যিনি বিখ্যাত কবি ও *মাকামতের* প্রবর্তক ছিলেন এবং তিনি কাযবিন, হামদান ও বাগদাদে শিক্ষা লাভ করেন 

হামাদানে ইবনে ফারিস তার পাণ্ডিত্যের জন্য সুপরিচিত হয়ে ওঠেন। সেখানে তিনি সাহিব ইবনে আব্বাদ (যার নামে তিনি *কিতাবুল-হাজার*  উৎসর্গ করেন) ও বাদি উজ্জামান আল-হামদানিকে শিক্ষা দিতেন। তবে পরবর্তীতে উভয়ের সাথেই তার সম্পর্ক খারাপ হয়ে যায়। এছাড়া তিনি রায়ের ফখরুদ-দাওলার পুত্র মাজদ আল-দাওলারও শিক্ষক ছিলেন। তিনি ফখরুদ-দওলার নামে তার বই *আল-সাহিবি* উৎসর্গ করেন। 

এরপর তিনি রায়ে (বর্তমান তেহরানের অংশ) স্থানান্তরিত হন। সেখানে সম্ভবত তিনি বুয়ি রাজবংশের পুত্র মাজদুদ দাওলার শিক্ষক হিসেবে নিযুক্ত ছিলেন। তখন রায় শহর সাহিত্যের একটি কেন্দ্র ছিল, যার ফলে তিনি সেখানে পণ্ডিত ও সাহিত্যিকদের সাথে মিশতে পারতেন। সেখানে ইবনে ফারিস উজির ইবনুল-আমিদের অনুগ্রহ লাভ করেন, যিনি জ্ঞান ও জ্ঞানী ব্যক্তিদের পৃষ্ঠপোষক ছিলেন। বিনয়ী, বিনম্র ও আবেগপ্রবণ কবি হিসেবে পরিচিত ইবনে ফারিস ৩৯৫/১০০৪ সালে রায় শহরে মারা যান বলে সাধারণত ধারণা করা হয়।  

ইবনে ফারিস অভিধানবিদ্যায় বিশেষজ্ঞ ছিলেন; তবে তিনি কবিতা, ব্যাকরণ, কুরআনের ব্যাখ্যা ও আইনশাস্ত্রও অধ্যয়ন করেছিলেন। এইচ. ফ্লেইশের মূল্যায়নে, গবেষণায় 'ইবনে ফারিস নিরপেক্ষ মানসিকতার অধিকারী ছিলেন। কারণ  ৯ম/১০ম শতাব্দীতে ব্যাকরণবিদ সিবাওয়েহ ও বাশরানদের মতো ব্যক্তিদের ব্যাকরণে আধিপত্য বিস্তারকারী যুগে তিনি চাইলে কুফাবাসীদের চিন্তায় প্রভাবিত হতে পারতেন; কিন্তু তিনি তার *কিতাব কিফায়াতুল-মুতা'য়াল্লিমিন ফি ইখতিলাফ আল-নাহউইয়্যিনে*' পুনরায় স্বাধীন ব্যাকরণগত আলোচনা চালু করেন।  

## অবদান
নিজের জীবদ্দশায় ইবনে ফারিস বিভিন্ন বিষয়ের উপর বহু মৌলিক গ্রন্থ রচনা করেন। তিনি অভিধান, ব্যাকরণ, কবিতা, সাহিত্য, *হাদিস*, আরবি ভাষার ইতিহাস, আইনশাস্ত্র ইত্যাদি বিষয়ে রচনা করেন। তিনি নিজের অভিধান মু*জমাল ফি আল-লুগাহ* ও *মাকায়েসুল-লুগাহর* জন্য সর্বাধিক পরিচিত।   তিনিই প্রথম পণ্ডিত ছিলেন, যিনি *ইস্তিকাক* পদ্ধতি ব্যবহার করে শব্দের উৎপত্তি ও মূল বিবেচনায় আরবি শব্দের উৎপত্তি খুঁজে বের করার ক্ষেত্রে দুর্দান্ত দক্ষতা প্রদর্শন করেন।  তিনি সাধারণত প্রথম পণ্ডিত হিসেবে বর্ণানুক্রমিকভাবে শব্দের বিন্যাস করেন, যা তৎকালীন যুগে প্রচলিত ছিল।  

তিনি প্রায় চল্লিশটি গ্রন্থ রচনা করেন। তিনি অনেক কবিতাও লেখেন, যার অধিকাংশই এখন হারিয়ে গেছে অথবা বিস্মৃত হয়েছে।  কিছু পণ্ডিত তাকে *মাকামাতের* (আরবি সাহিত্যের একটি ধারা) প্রবর্তক হিসেবে কৃতিত্ব দেন। 

তিনি অভিধানবিদ্যার উপর কাজের জন্য সর্বাধিক পরিচিত এবং এটি তাঁর প্রিয় বিষয় ছিল। তার সবচেয়ে গুরুত্বপূর্ণ রচনাগুলির মধ্যে রয়েছে:

# *কিতাবুল-মুজমাল ফিল-লুগাহ* ( ): এটি একটি অভিধান, যা একাধিক অর্থযুক্ত শব্দগুলির মূল অর্থ বর্ণনা করে। এই গ্রন্থে ইবনে ফারিস অসংখ্য কাব্যিক উদ্ধৃতিসহ স্পষ্ট ও সংক্ষিপ্ত উপায়ে ধ্রুপদী শব্দভাণ্ডারের বিশ্লেষণ ও সংজ্ঞা প্রদান করেন। শব্দগুলিকে তাদের প্রথম মৌলিক ব্যঞ্জনবর্ণ দ্বারা তালিকাভুক্ত করা হয়, যা হামজা দিয়ে শুরু হয়। ভূমিকায় বলা হয়েছে যে, এই গ্রন্থটি ইবনে ফারিসের *কিতাবুল-আইন* ও *কিতাব আল-জিমকে* প্রতিস্থাপন করেছে। এই কাজটি তিনি আল-খলিল দ্বারা প্রভাবিত হয়ে সম্পন্ন করেন এবং পরবর্তীতে তাঁর এই রচনা আল-ফিরুজাবাদিকে প্রভাবিত করে। 
# *মুজাম মাকায়িস আল-লুগাহ* ( ): এটি আল-খলিল দ্বারা অনুপ্রাণিত হয়ে রচিত একটি অভিনব অভিধান, যার লক্ষ্য ছিল শব্দ-মূলের মৌলিক অর্থ ও এর প্রায়োগিক অর্থের মধ্যে শাব্দিক সংযোগ স্থাপন করা। কিন্তু ইবনে ফারিস এমন বিশ্বাসে দৃঢ় ছিলেন যে, কোনো শব্দের অর্থ সময়ের সঙ্গে পরিবর্তিত হয় না। তার মতে, আরবি ভাষার প্রতিটি রূপই আল্লাহ কর্তৃক নির্ধারিত এক বিশেষ পরিকল্পনার অংশ। এই ধারণার কারণে কখনও কখনও তার ব্যাখ্যা বা বিশ্লেষণগুলো অত্যন্ত জটিল এবং বোঝা কঠিন হয়ে উঠত।
# *আল-সাহিবি ফি ফিকহল-লুগাহ*  ( ): এটি আরবদের ভাষাতত্ত্ব, ব্যাকরণ ও ইতিহাস সম্পর্কে বিস্তারিত ধারণা দেয় এবং আরবি ভাষার উৎকর্ষতা ও শ্রেষ্ঠত্বের পক্ষে যুক্তি উপস্থাপন করে। এই গ্রন্থটি তিনি *সাহিব ইবনে আব্বাদের* জন্য উৎসর্গ করেন এবং সমালোচকরা এটিকে “অনন্য” হিসেবে বিবেচনা করেন।
# একটি ছোট আকারের উপন্যাস, *মুঝির*, আরবি অভিধান, ব্যাকরণ এবং ইতিহাস সম্পর্কে আরব ধারণাগুলির একটি বিস্তৃত বিবরণের চেষ্টা শুরু করে, আরবি ভাষার শ্রেষ্ঠত্বের পক্ষে যুক্তি দেয়। সাহেব ইবনে আব্বাদকে উৎসর্গীকৃত এবং "একটি শ্রেষ্ঠ রচনা" হিসেবে বর্ণনা করা হয়েছে।
# *জাম্মুল-খাতা' ফি আল-শি'র* (  ): দশম শতাব্দীর কিছু কবির ভাষার ছলনাময়ী ব্যবহার সম্পর্কিত একটি বিতর্কমূলক রচনা। 

ইবনে ফারিসের অন্যান্য রচনাগুলি হলো:  

# *কিতাব আল-ইত্তিবা ওয়া-আল-মুজাওয়াজা* ( ): এটি একই ধরণের শব্দের একটি সংগ্রহ, যা সর্বদা জোড়া হয়ে ব্যবহৃত হয়।
# *ইখতিলাফ আল-নাহুয়্যিন* ( )
# *কিতাব আখলাক আল-নবী* ( )
# *আল-ইফরাদ* (  )
# *আল-আমালি* ( )
# *আমসিলাতুল-আসজা*' ( )
# *কিতাব আল-ইনতিসার লি-সা'লাব* (  )
# *আল-তাজ* (  )
# *তাফসির আসমা'আল-নবি* (  )
# *তামাম ফাসিহুল কালাম* (  )
# *জামি'আল-তা'উইল* (  )
# *আল-হাজর* ( )
# *হিলিয়াত আল-ফুকাহা*' ( )
# আল-হামাসা আল-মুহাদ্দাসা (  )
# *খালক আল-ইনসান* (        )
# *দারারাত আল-আরব* ( আরবি: دارات العرب)
# *জাম্মুল গিবাহ* (আরবি: ذم الغيبة)
# *রায়ি' আল-দুরার ওয়া রায়িকুল জাহর ফি আখবারি খাইরি আল-বাশার* ( আরবি: رائع الدرر ورائق الزهر في أخبار خير البشر) 
# *কিতাব সিরাতুন্নাবি*: ( )
# *রিসালাহ জুহরি ইলা আব্দিল মালিক ইবনে মারওয়ান* (): এটি আধুনিক আরবি কবিতা আন্দোলনের সমর্থনে রচিত, যা প্রাচীন কবিদের সমর্থকদের বিরুদ্ধে ছিল।
# *আশ-শিয়াতু ওয়াল হুলা* ( আরবি: الشِيات والحلى) 
# *কিতাব কিফায়াতুল-মুতা‘য়ালিমিন ফি-ইখতিলাফ আল-নাহউইয়িন* ( ) 
# *কাসাস আন-নাহার ওয়া সামার আল-লাইল* ( আরবি: قصص النهار وسمر الليل) 
# *আল-ইয়াশকুরিয়াত* (আরবি: اليشكريات) 
# *মাকালাত কাল্লা ওয়া মা জায়া মিনহা ফি কিতাবি*ল্লাহ ()
# *মুখতাসার ফিল মুয়ান্নাস ওয়াল মুজাক্কার* ( আরবি: مختصر في المؤنث والمذكر) 
# *মুকাদ্দামা ফিন নাহু* (আরবি: مقدمة في النحو): ইবনে আনবারি এটি উল্লেখ করেছেন। 
# *কিতাব আল-লামাত* ()
# *গরিব ই'রাবুল কুরআন* ( আরবি: غريب إعراب القرآن)
# আল-আম্ম ওয়াল খাল ( আরবি: العم والخال ): ইয়াকুত আল-হামবি এটি উল্লেখ করেছেন। 
# *ফুতিয়া ফকিহ আল-আরব* (): ইসলামি শরিয়ত ও শব্দের বিরল অর্থের বিষয়ে রচিত একটি সিরিজ গ্রন্থ।
# আল-ফারক ( আরবি: الفرق)
# *আল-ফারিদা ওয়াল খরিদা* (আরবি: الفريدة والخريدة) 
# আল-লাইল ওয়ান-নাহার ( আরবি: الليل والنهار)
# *মা'খায আল-ইলম* (আরবি: مأخذ العلم): ইবনে হাজার আল-মাজমা' গ্রন্থে এটি উল্লেখ করেছেন।
# *মুতাখাইয়ার আল-আলফাজ* (): আল-খলিল ও ইবন দুরায়দের উপর নির্ভর করে রচিত একটি অভিধান গ্রন্থ, যেখানে পরবর্তী যুগের শব্দভাণ্ডারও অন্তর্ভুক্ত রয়েছে।
# *মাসায়েল ফিল লুগাত* (আরবি: مسائل في اللغة) 
# *মুকাদ্দামা ফিল ফারাইয* (আরবি: مقدمة في الفرائض)
# *কিতাব আল-নাইরুয* ( আরবি: النيروز): "নায়রুজ" শব্দের উৎপত্তি ও শাব্দিক ইতিহাস নিয়ে একটি গবেষণা।
# *নাত আল-শি'র আউ নকদ আল-শি'র* ( আরবি: نعت الشعر أو نقد الشعر)
# *কিতাব আবিয়াত আল-ইস্তিশহাদ;* এটি পদ্যের একটি সংকলন। মধ্যযুগীয় সূত্রে এটি ইবনে ফারিসের লেখা হিসেবে তালিকাভুক্ত না হলেও এটি তাঁরই রচিত গ্রন্থ হিসেবে ধারণ করা হয়। অনেকে ধারণা করেন যে, এই গ্রন্থটি প্রকৃতপক্ষে ইয়াকুত নামক এক ব্যক্তির রচিত, যার নাম হলো *কিতাব যাখায়ির আল-কালিমাত*।

## আরো দেখুন

* ইসলামের সামসময়িক মুসলিম পণ্ডিতদের তালিকা
* আরবি ভাষা

## তথ্যসূত্র


## আরো পড়ুন

* Ibn Khallikan, Wafayat al-A`yan, vol. 1, 1845, pp.&nbsp;100–102 (reprinted edition by I. 'Abbäs (ed.)  Beirut, 1968) – a biographical dictionary (in Arabic)

বিষয়শ্রেণী:১০০৪-এ মৃত্যু
বিষয়শ্রেণী:পারস্যের ব্যক্তি
বিষয়শ্রেণী:ইসলামি পণ্ডিত